**חוברת מספר 4 – שאלות חזרה על דף ה עמוד א עד דף ו עמוד א** ("כאומר לא פרעתי דמי")

שאלות בהבנת גמרא ורש"י

1. "**כותל חצר שנפל**" – הרישא של המשנה:
2. מהו המקרה בו עוסקת הרישא של המשנה ומהו הדין והטעם במקרה זה?

1. מה הדין בחיוב בניית כותל חדש מעל ל4 אמות? מדוע?

1. מה הדין במקרה ובו אחד השכנים אמר: "אני בניתי את כל הכותל בעצמי, ושכני לא הסכים כלל להשתתף בעלות בנייתו, ואני תובע אותו לשלם לי חצי מעלות הבנייה"? מהו הטעם לדין זה?

1. "**כותל חצר שנפל**" – הסיפא של המשנה:
2. מהו המקרה בו עוסקת הסיפא של המשנה ומהו הדין והטעם במקרה זה?

1. מה הדין במקרה ובו לאחר שהשכן בנה את הכותל בשטחו, תבעו חבירו בטענה שבנה את הכותל בעצמו ושכנו לא השתתף בהוצאות הבנייה, ואילו שכנו טוען שהשתתף? מהו הטעם לדין זה?

1. "**הקובע זמן לחבירו ואמר לו פרעתיך בתוך זמני**":
2. תאר את המקרה:
3. מה הדין – השלם את המחלוקת בטבלה הבאה:

|  |  |  |
| --- | --- | --- |
|  | ריש לקיש | אביי ורבא |
| הדין |  |  |
| הטעם |  |  |

1. "**בחזקת שנתן עד שיביא ראיה שלא נתן**":
2. מה מוגדר כתשלום על בניית הכותל "בזמנו"? מדוע לא סביר שבכך עוסקת משנתינו?

1. לאור תשובתך בסעיף הקודם, באיזו מציאות עוסקת לכאורה משנתינו? מדוע יש בכך קושיה על ריש לקיש?

1. כיצד ריש לקיש מיישב את הקושיה עליו?

1. "**בחזקת שלא נתן עד שיביא ראיה שנתן**":
2. מה מוגדר כתשלום על בניית הכותל "בזמנו" (על פי רש"י ד"ה אילימא)? מדוע לא סביר שבכך עוסקת משנתינו?

1. לאור תשובתך בסעיף הקודם, באיזו מציאות עוסקת לכאורה משנתינו? מדוע יש בכך קושיה על אביי ורבא?

1. כיצד אביי ורבא מיישבים את הקושיה עליהם?

1. מי מהאמוראים פסק כאביי ורבא, ומי פסק כריש לקיש? כיצד מכריעה הגמרא?

1. "**ואפילו מיתמי**":
2. הסבר את דברי הגמרא הללו ואת טעמם לפי רש"י.

1. **הבא ליפרע מנכסי יתומים לא יפרע אלא בשבועה** – הסבר דין זה ומדוע הוא קשה על דברי הגמרא?

1. כיצד מיישבת הגמרא את קושייתה?

1. "**תבעו לאחר זמן ואמר לו פרעתיך בתוך זמני**":
2. תאר את המקרה.

1. הגמרא מתלבטת מה הדין – השלם את הטבלה הבאה המבארת את התלבטות הגמרא:

|  |  |  |
| --- | --- | --- |
| תבעו לאחר זמן ואמר לו פרעתיך בתוך זמני | | |
|  | הדין | הטעם |
| מצד אחד | הלווה נאמן | טענת מיגו שהיא: |
| מצד שני | הלווה אינו נאמן | חזקה שהיא: |

1. "**בחזקת שנתן עד שיביא ראיה שלא נתן**":
2. מדוע טוענת הגמרא (בשלב הקושיה) שחייבים להעמיד מקרה זה ב"פרעתיך בתוך זמני"?

1. כיצד מוכיחה הגמרא ממקרה זה ש"מיגו" גובר על "חזקה"?

1. מדוע למסקנה לא ניתן להוכיח ממקרה זה ש"מיגו" גובר על "חזקה"?

1. "**מד' אמות ולמעלה אין מחייבין אותו סמך לו כותל אחר כו' עד שיביא ראיה שנתן**"
2. מדוע טוענת הגמרא (בשלב הקושיה) שחייבים להעמיד מקרה זה ב"פרעתיך בתוך זמני"?

1. כיצד מוכיחה הגמרא ממקרה זה ש"חזקה" גוברת על "מיגו"?

1. מדוע למסקנה לא ניתן להוכיח ממקרה זה ש"חזקה" גוברת על "מיגו"?

1. "**מנה לי בידך אמר לו הין למחר אמר לו תנהו לי אם אמר נתתיו לך פטור אין לך בידי חייב**"
2. באיזה אופן מעמידה הגמרא את "אין לך בידי"?

1. כיצד מוכיחה הגמרא ממקרה זה ש"חזקה" גוברת על "מיגו"?

1. מדוע למסקנה לא ניתן להוכיח ממקרה זה ש"חזקה" גוברת על "מיגו"?

שאלות בהבנת תוספות

1. עיין **בתוספות ד"ה מארבע** דף ה עמוד א וענה:
2. "**דידעינן דקדם חד וארציה לחבריה והיה מסרהב**" – מהו המקרה בו עוסקים תוספות? מהו החידוש של תוספות במקרה זה? כיצד מוכיחים תוספות את טענתם?

1. **ולכך הוי בחזקת שלא נתן** – הסבר את כוונת תוספות במשפט זה.

1. כיצד לכאורה ניתן היה לפתור את שאלת ההשתתפות בבנייה "**חזית**"? מדוע תוספות אומרים שאין צורך להסביר כך?

1. עיין **בתוספות ד"ה אע"פ** דף ה עמוד א וענה:
2. מדוע משווים תוספות בין דין "זה נהנה וזה אינו חסר" לבין המקרה שלנו? מהי קושיית תוספות לאור השוואה זו?

1. מדוע שוללים תוספות את ההשוואה לדין "זה נהנה וזה אינו חסר"?

1. כיצד מוכיחים תוספות את הסברם ממסכת בבא קמא?

1. מדוע סוברים תוספות שבונה הגבהת הכותל הראשון נחשב ל"חסר"?

1. עיין **בתוספות ד"ה הקובע** דף ה עמוד א וענה:
2. הסבר את הביטוי "סתם הלוואה".

1. לדעת ריש לקיש (בהסבר תוספות) - מהו ההבדל בין הלוואה שנקבע לה מועד פרעון לבין הלוואה שלא נקבע לה מועד פרעון?

1. עיין **בתוספות ד"ה כי היכי** דף ה עמוד ב וענה:
2. מהו ההבדל בין סברת אביי ורבא בחוב, לבין דין "פדיון בכור"?

1. מהי קושיית תוספות על ההבדל שבסעיף הקודם מדין שכירות?

1. תוספות בתירוצם טוענים שיש הגיון להשוות בין דין "פדיון בכור" לדין שכירות – הסבר את דבריהם.

1. לדעת ר"י: מדוע סברת אביי ורבא לא מתקיימת בשכירות ובמצוות "פדיון בן"?